stanford-oval/wikipedia huggingface dataset:
שלושת הקבלרוס

| --- | --- |

 בימוי:  נורם פרגוסון, ביל רוברטס, ג'ק קני, קלייד ג'רונימי, הרולד יאנג 
 הופק בידי:  וולט דיסני 
 תסריט:  דל קונל, טד סירס, רלף ורייט, אלמר פלאמר, רוי ויליאמס, ארנסט טראזאס, ביל פיט, הומר ברייטמן, ויליאם קוטרל, ג'יימס בודררו 
 עריכה:  דונלד האלידיי 
 שחקנים ראשיים:  קלרנס נאש חוזה אוליבריה חואקין גאראיי
 מדבבים:  קלרנס נאש (דונלד דאק) פרד שילדס פרנק גרהאם Joaquin Garay, III (Panchito Pistoles) סטרלינג הולוויי Aloísio de Oliveira (José Carioca) פינטו קולביג (Aracuan Bird) 
 מוזיקה:  אדוארד פלאמס פאול סמית' צ'ארלס וולקוט
 צילום:  ריי רנאהאן 
 אנימטור:  וורד קימבל, מרווין וודוורד, Milt Neil, אולי ג'ונסטון, ביל צ'סטיק, דון פטרסון, George Rowley, ג'ושוע מידור, John McManus, Edwin Aardal, קלייד ג'רונימי, John Sibley, Harvey Toombs, ג'ון לונסברי, פרד מור, אריק לארסון, Bob Carlson, לס קלארק, Hal King, מילט קאהל, פרנק תומאס, John F. Reed 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  RKO
 הקרנת בכורה:  מקסיקו 21 בדצמבר 1944 ארצות הברית 3 בפברואר 1945  ישראל (תקופת המנדט הבריטי) 16 בפברואר 1946 ישראל 16 בפברואר 2023 (גרסה עברית, בכורה בדיסני+)
 משך הקרנה:  72 דקות
 שפת הסרט:  אנגלית ספרדית פורטוגזית
 סוגה:  סרט מוזיקלי, סרט לכל המשפחה, סרט קומדיה, סרט פנטזיה, סרט ילדים, סרט מונפש למחצה 
 מקום התרחשות:  אמריקה הדרומית 
 סרט קודם:  סלודוס אמיגוס
 תרגום לעברית:  ירושלים סגל (הפצה מקורית)
 אתר רשמי
 דף הסרט ב־IMDb
 
שלושת הקבלרוס (באנגלית The Three Caballeros, כשהופץ בקלטת מתורגמת בארץ נקרא שלושת הקבלרוס: דונלד דאק במקסיקו, נהגה כ קביירוס) הוא סרט משנת 1944 של אולפני ההנפשה של וולט דיסני, השביעי שהפיקה החברה. זהו אחד מסרטי־החבילה של החברה (סרטים הכוללים בתוכם מספר קטעים קצרים) שהופצו בשלהי שנות הארבעים של המאה העשרים.
הסרט סובב סביב הרפתקאות דונלד דאק וקרובי־משפחתו באמריקה הלטינית, תוך־כדי שילוב הנפשה עם שחקנים אמיתיים. זהו סרט־החבילה השני מתוך שישה של חברת וולט דיסני. בסרט מספר קטעים העומדים בפני עצמם שהדבר המקשר ביניהם הוא דונלד דאק שפותח מתנת יום־הולדת מחבריו שבאמריקה הלטינית. מספר כוכבים מאמריקה הלטינית מופיעים במהלך הסרט, בהם הזמרת אורורה מירנדה (אחותה של כרמן מירנדה), דורה לוז וכרמן מולינה.
הסרט נוצר במטרה להביע יראת כבוד מטעם חברת וולט דיסני כלפי התרבות של דרום אמריקה. בסרט מככב דונלד דאק אשר במהלכו מצטרף לחברו חוזה קריוקה, התוכי המעשן מהסרט הקודם סלודוס אמיגוס, אשר מייצג את ברזיל, ולאחר־מכן חובר אל פנצ'יטו פיסטולז, אשר מייצג את מקסיקו.
בעקבות הסרט הופקה סדרת טלוויזיה בשנת 2018 בשם Legend of the Three Caballeros, וכן הם כיכבו בסדרות "סיפורים של ברווזים" ו"מיקי מאוס: כייף של בית".
עלילה

הסרט בנוי משבעה פרקים, אשר כל אחד מהפרקים בעל מכנה משותף אל משנהו. בסרט, דונלד דאק חוגג את יום־הולדתו, אשר מתקיים ביום שישי השלושה־עשר, ומקבל שלוש מתנות מחבריו מאמריקה הלטינית. המתנה הראשונה היא מקרן אשר מציג לדונלד סרט דוקומנטרי על ציפורים. במהלך הסרט, מגלה דונלד דאק את ציפור האראקואן, אשר לוקחת חלק במהלך הסרט.
המתנה השנייה אותה מקבל דונלד היא ספר מחוזה. הספר מספר על באהיה, אחת מעשרים ושש המדינות של ברזיל. חוזה מכווץ אותו ואת ודונלד ושניהם נכנסים אל הספר ופוגשים מספר מקומיים אשר רוקדים סמבה, ודונלד מתאהב במקומית אך לא זוכה לאהבה חוזרת ממנה. לאחר מכן, דונלד וחוזה יוצאים מן הספר.
כשהם חוזרים, דונלד מגלה שהוא קטן מדי מכדי לפתוח את מתנתו השלישית. חוזה מראה לדונלד כיצד להיעזר ב"כישוף שחור" כדי לשוב לגודלו המקורי. לאחר שהוא פותח את המתנה, פוגש דונלד בפנצ'יטו, ציפור מקסיקנית. השלושה חוברים לקבוצה בשם "שלושת הקבלרוס" וחוגגים יחדיו. לאחר מכן, פנצ'יטו מציג לדונלד מתנה נוספת; פיניאטה. פנצ'יטו מספר לדונלד על המסורת של הפיניאטה. חוזה ופנצ'יטו מכסים את עיניו של דונלד, במטרה שהוא ינסה לפגוע בפיניאטה, אשר טומנת בתוכה הפתעות רבות. לבסוף, דונלד חוגג בכך שמשוגר על ידי טילים בצורת שור זועם שהודלקו בטעות על ידי חוזה שמעשן סיגרים.
לאורך הסרט, ציפור האראקואן מופיעה במספר קטעים, כשלפעמים היא גונבת את הסיגר של חוזה. הציפור שבה לאחר כארבע שנים בסרט אחר של חברת וולט דיסני: "עת הזמיר".
בסרט ישנם 7 פרקים בנוסף לקו העלילה המקשר ביניהם:
עלילה > הפינגווין בעל הדם הקר

בקטע הזה, המלווה בקריינותו של סטרלינג הולוויי, מופיע פינגוין בשם פבלו. פרק זה יצא גם בספר, אשר תורגם ב־1956 לעברית על־ידי ב. פרידמן בשם מסעי שמנון.
עלילה > הגאוצ'יטו המרחף

בקטע הזה של הסרט מופיע ילד קטן מאורוגוואי בגרסה האנגלית, ומארגנטינה בגרסה הספרדית, וחמורו, אשר שמו Burrito ("חמור קטן" בספרדית).
עלילה > הבאהיה

בקטע הזה, דונלד וחוזה נכנסים אל־תוך ספר ופוגשים מקומיים בבאהיה ורוקדים עמם סמבה. דונלד מתאהב באחת מהזמרות (אורורה מירנדה).
עלילה > Las Posadas

סיפור על ילידים מקסיקנים אשר חוגגים את חג־המולד בשחזור מסעה של מריה ויוסף הקדוש.
עלילה > הסיור המרחף במקסיקו

פנצ'יטו מזמין את דונלד וחוזה לסיור במקסיקו על מרבד מעופף. במסעם, שומעים מספר שירים ורוקדים ריקודים אשר מאפיינים את התרבות המקסיקנית. דונלד בשנית מתאהב בכמה מקומיות ומנה אף לנשקן, ניסיון שאיננו צולח, ולבסוף נושק בטעות לחוזה.
עלילה > You Belong To My Heart

דונלד מתאהב בזמרת דורה לוז. מילות השיר מספרות את המתרחש על המסך.
עלילה > חלומו הסוריאליסטי של דונלד

מספר נשיקות דמיוניות מובילות את דונלד אל סצנת "אהבה היא סם". הוא רואה פרחים ואת פנצ'יטו וחוזה אשר מופיעים לפעמים והורסים את חלומו. הסצנה חולפת לאחר שדונלד רוקד עם כרמן מולינה.
השפעה

שירו של אגוסטין לארה You Belong to My Heart הופיע בסרט הקצר של דיסני התו הכחול של פלוטו (1947). השיר הוקלט בשנית לאחר מכן על־ידי בינג קרוסבי.
שירו של הארי בארוסו באהיה והשיר שפותח את הסרט הפכו ללהיטים בארצות־הברית במהלך שנות הארבעים. כל הקטע של השיר באהיה נגנז בהפצתו החוזרת של הסרט בשנת 1977. במספר קטעים מן הסרט נעשה שימוש בהפקות שונות של דיסני במרוצת השנים.
דון רוזה כתב שני ספרי קומיקס בשנים 2000 ו־2005 אשר ממשיכים את מעלליהם של שלושת הקבלרוס: The Three Caballeros Ride Again ו־The Magnificent Seven (Minus 4) Caballerosrespectively. בספטמבר 2006, חזר להיעשות שימוש בדמויותיהם חוזה ופנצ'יטו בדיסניוורלד. שתי הדמויות גם מופיעות כדמויות מנחות, ביחד עם דונלד דאק באל ריו דל טיימפו שבאפקוט. בשנת 2018 עלתה סדרת אנימציה המתארת את הרפתקאותם של דונלד, חוזה ופנצ'יטו בשם Legend of the Three Caballeros עבור שירות הסטרימינג הדיגיטלי של דיסני. דמויותיהם של חוזה ופנצ'יטו צפויים להופיע בעונה השנייה של סדרת־האנימציה סיפורים של ברווזים.
שחקנים

קלרנס נאש - דונלד דאק (דיבב גם בגרסאות בספרדית, פורטוגזית ואיטלקית)
חוזה אוליבריה - חוזה קריוקה (דיבב גם בגרסאות בספרדית, פורטוגזית ואיטלקית)
חואקין גאראיי - פנצ'יטו פיסטולז (דיבב גם בגרסאות בספרדית, פורטוגזית ואיטלקית)
אורורה מירנדה
דורה לוז
כרמן מולינה
סטרלינג הולוויי - הקריין בסיפור הפינגווין בעל הדם הקר
פרנק גרהם - קריין
פרד שילדס - קריין
פרנציסקו "פרנק" מיורגה - גיטריסט מקסיקני.
נסטור אמארל
גרסה עברית

עד 2023, הסרט לא דובב לעברית והיה אחד מחמשת הסרטים שטרם דובבו לעברית (הארבעה האחרים כוללים את הסרט הקודם סלודוס אמיגוס, ואת שני סרטי החבילה האחרים הבה לי מוזיקה ועת הזמיר, והסרט הרפתקאותיו של סופר בלש). ב-16 בפברואר 2023, הסרט יצא לראשונה בדיבוב לעברית בדיסני+.
להלן רשימת המדבבים בגרסה העברית:
ניר נדיר - דונלד דאק.
גילן שחף - חוזה קריוקה.
יובל בינדר - פנצ'יטו פיסטולז.
אורי זלצמן - קריין.
יולי סקר - קריין "הפינגווין בעל הדם הקר".
אוהד שחר - קריין "הגאוצ'יטו המרחף".
טריוויה

השיר The Three Caballeros מושתת על השיר המקסיקני Jalisco, no te rajes (תרגום מילולי: חליסקו, אל־נא תירא), אשר בוצע בישראל בשנות השישים על־ידי הזמרת והשחקנית שושנה דמארי, אותו ביצעה בשפת־המקור (ספרדית).
ההרים הגבוהים בעולם

מבט אווירי על הר האוורסט מדרום. השיא מתנשא מעל להוטסה, נופטסה הוא הרכס משמאל.
ממדידות שנערכו למיפוי ההרים הגבוהים בעולם יוצא כי ישנם לפחות 109 הרים עם קו גובה מעל 7,200 מטרים (23,622 רגל) מעל פני הים. כולם הרים הממוקמים בדרום ומרכז אסיה. הפסגות הכלולות הן כאלו היכולות להיחשב על פי פרמטרים אובייקטיביים כהר עצמאי (בניגוד לפסגות משנה).
ישנם הרים יותר גבוהים אבל הם מתחילים מקרקעית הים.
שיקולים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גלריה

1. The summit of Mount Everest, the highest point on Earth
2. K2, the highest summit of the Karakoram
3. Kangchenjunga, the second-highest mountain of the Himalaya
4. Lhotse, the third-highest mountain of the Himalaya
5. Makalu in the Himalaya
6. Cho Oyu in the Himalaya
7. Dhaulagiri in the Himalaya
8. Manaslu in the Himalaya
9. Nanga Parbat in the Himalaya
10. Annapurna I in the Himalaya
11. Gasherbrum I, the second-highest mountain of the Karakoram
12. Broad Peak, the third-highest mountain of the Karakoram
13. Gasherbrum II in the Karakoram
14. Shishapangma in the Himalaya
ראו גם

הפסגות הגבוהות ביותר בישראל
הערות שוליים

↑  For Nepal, the heights indicated on the Nepal Topographic Maps are followed.
↑  The prominence data were extracted from a combination of maps and computer aided analysis of NASA's 3" SRTM data.
↑  Coordinates were established by comparing topographical maps with satellite images and SRTM-derived terrain maps.
↑  Here defined as the first higher mountain beyond the key saddle with at least 500 m prominence itself.
↑  The number of ascents and failed attempts up to 2004 is extracted from the Club Himalayan index.
↑  Given the large differences between multiple "final" measurements of אוורסט, the traditional 8,848 m is listed.
↑  Everest IS parent to K2 by the definition of topographic prominence.
↑  The highest (Eastern) summit of Saser Kangri II was climbed on August 24th, 2011 / p / steve-swenson-status.
↑  According to the 1996 Himalayan Journal (pp.29–36), the highest point of the Kabru massif (the North summit) was climbed by an Indian Army team in May 1994
↑  The height is unknown, but over 7,200 meters on both Chinese and Russian maps of the area.
↑  The name and information about this summit was extracted from the May 2003 edition of Japanese Alpine News.
איור הממחיש את הקונספט של הרום הטופוגרפי: רום השיא הוא גובה הפסגה מעל קו מתאר הנמוך ביותר, המקיף את ההר ושאינו כולל פסגה גבוהה יותר. לדוגמה, אנכי החצים מראים את הרום הטופוגרפי של שלוש פסגות על אי. קו מקווקו אופקי, קו אופקי מקשר כל פסגה (למעט הגבוהה ביותר) לגיא המפתח שלה.
אדומה אש

| --- | --- |

כרזת הסרט בעברית
 בימוי:  דומי שי
 הופק בידי:  לינדזי קולינס
 תסריט:  דומי שי
 עריכה:  ניקולס ס. סמית', Steve Bloom 
 מדבבים:  רוזאלי צ'יאנג   סנדרה או   אווה מורס   מאיטריי רמקרישנן   הייאין פארק
 מדבבים בעברית:  משי קלינשטיין   שירלי לילו   ספיר דרמון   לורן סביר   בר סביר
 מוזיקה:  לודוויג גורנסון 
 צילום:  Mahyar Abousaeedi, ג'ונת'ן פיטקו 
 מדינה:  ארצות הברית 
 חברת הפקה:  אולפני וולט דיסני אולפני פיקסאר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 11 במרץ 2022   ישראל 10 במרץ 2022
 משך הקרנה:  100 דק' 
 שפת הסרט:  אנגלית (דובב לשפות נוספות, ביניהן עברית)
 סוגה:  סרט הנפשה ממוחשבת, סרט פנטזיה, סרט קומדיה
 מקום התרחשות:  טורונטו 
 אתר רשמי
 דף הסרט ב־IMDb
 
אדומה אש (באנגלית: Turning Red, בתרגום חופשי לעברית: מאדימה) הוא סרט הנפשה ממוחשבת אמריקאי מסוגת קומדיה, שהופק על ידי אולפני האנימציה פיקסאר ווולט דיסני. הסרט נכתב ובוים על ידי דומי שי והופק על ידי לינדזי קולינס. הסרט יצא לשירות הסטרימינג דיסני+ בארצות הברית ב-11 במרץ 2022.
עלילה

בשנת 2002 בטורונטו, מיילין "מיי" לי בת ה-13 חיה עם הוריה, מינג וג'ין, מסייעת בטיפול במקדש המשפחתי המוקדש לאביה הקדמונית סאן יי, ומשתדלת לשמח את אמה. היא מסתירה את תחומי העניין האישיים שלה ממינג, כמו העובדה שהיא וחברותיה, מיריאם, פרייה, ואבי, מעריצות את להקת הבנים 4*Town. לילה אחד, מינג, שהיא קפדנית ומגוננת יתר על המידה, מגלה את הרגשות של מיי כלפי דבון, עובד חנות נוחות בן 17, ובטעות משפילה את מיי בפומבי.
באותו לילה, מיי חולמת סיוט מוחשי הכולל פנדות אדומות. כשהיא מתעוררת בבוקר למחרת, היא מגלה שהיא הפכה לפנדה אדומה ענקית. היא מסתתרת מהוריה ומגלה שהיא משנה צורה רק כשהיא במצב רגשי גבוה. כשהיא חוזרת לצורתה האנושית, שיערה נשאר אדום, ולכן היא הולכת לבית הספר עם כובע גרב. בתחילה, מינג חושבת שמיי חווה את המחזור הראשון שלה, אך מגלה את האמת כשהיא מתעמתת עם שומר בית הספר, מה שגורם למיי להשתנות שוב מבושה ולרוץ הביתה בפאניקה ובדמעות.
מינג וג'ין מסבירים שמכיוון שסאן יי קיבלה את היכולת הזו כדי להגן על בנותיה ועל כפרה בזמן מלחמה, כל צאצאיותיה ירשו גם הן את הכוח הזה. בעידן המודרני, זה הפך לבעייתי ומסוכן, ולכן יש לאטום את רוח הפנדה האדומה בתליון באמצעות טקס שייערך בליל ליקוי ירח, שיחול בעוד חודש. חברותיה של מיי מגלות את סודה, אך מתחברות לצד הזה שלה; מיי מגלה שהתרכזות בהן מאפשרת לה לשלוט בשינויים שלה.
מינג מאפשרת למיי לחזור לשגרה, אך מסרבת לאפשר לה ללכת להופעה הקרובה של 4*Town. במקום זאת, הבנות מגייסות בסתר כסף לכרטיסים בבית הספר על ידי ניצול הפופולריות של מיי כפנדה האדומה, תוך שהן משקרות למינג על הזמן שלה. כדי לגייס את 100 הדולרים האחרונים, מיי מסכימה ללכת למסיבת יום ההולדת של הבריון טיילר כפנדה האדומה. לפני שמיי עוזבת, סבתה ודודותיה מגיעות כדי לעזור בהכנות לטקס של מיי. במסיבה, מיי מגלה באכזבה שההופעה מתקיימת באותו ערב של הטקס שלה. בזעמה, היא תוקפת את טיילר כשהוא מעליב את משפחתה, ומפחידה את שאר הילדים. מינג מגלה את פעולותיה של מיי ומאשימה את חברותיה בכל המתרחש. מיי אינה מגנה על חברותיה כדי לשמור על האישור של מינג.
בזמן שמיי מנקה, ג'ין מוצא סרטונים שהקליטה של עצמה כפנדה האדומה עם חברותיה ומספר לה שאין לה מה להתבייש בצד הזה שלה, אלא לחבק אותו. במהלך הטקס, כשהפנדה האדומה של מיי עומדת להיאטם, היא מחליטה לשמור על כוחותיה ובורחת לטקס ההופעה ב"סקיי דום"; במהלך בריחתה היא שוברת את התליון של מינג, מה שמשחרר גם את הפנדה האדומה שלה. בהופעה, מיי מתפייסת עם חברותיה ועם טיילר. עם זאת, מינג, בפנדה האדומה שלה שהפכה למפלצת בגודל עצום, פורצת להופעה במטרה להחזיר את מיי בכוח.
מיי ומינג מתווכחות על עצמאותה של מיי. במהלך הקרב, מיי בטעות מפילה את אמה מחוסר הכרה. סבתה ודודותיה שוברות את התליונים שלהן כדי להחזיר את צורות הפנדות שלהן ולעזור לגרור את מינג אל מעגל הטקס החדש. חברותיה של מיי ולהקת 4*Town מצטרפים בשירה כדי להשלים את הטקס, ושולחים את מיי, מינג ושאר הנשים למישור האסטרלי. מיי מתפייסת עם אמה ועוזרת לה לשקם את הקשר שלה עם אמה שלה, שמינג פצעה בכעסה בעבר. שאר הנשים כולאות את צורת הפנדה שלהן בתליונים חדשים; אך מיי בוחרת לשמור על שלה, ומינג מקבלת את הבחירה שלה למצוא את דרכה בעצמה.
בשנת 2003 משפחת לי מגייסת כסף לתיקון הנזקים ב"סקיי דום", ומערכת היחסים של מיי ומינג משתפרת. מיי מאזנת בין חובותיה במקדש המשפחתי (שם צורת הפנדה האדומה שלה הפכה לאטרקציה) לבין הזמן עם חברותיה ועם טיילר.
מדבבים

הדיבוב העברי בוים על ידי ענת ניב, והופק על ידי עמי אופיר והדס מוזס באולפני דאבי דאב.
| שם הדמות | מדבב/ת באנגלית | מדבב/ת בעברית | מידע על הדמות |
| --- | --- | --- | --- |
| מיילין "מיי" לי | רוזאלי צ'יאנג | משי קלינשטיין | הדמות הראשית של הסרט; בכל פעם שהיא מתעצבנת או מתרגשת – היא נהפכת לפנדה אדומה ענקית |
| מינג לי | סנדרה או | שירלי לילו | אמא של מיי |
| מרים | אווה מורס | ספיר דרמון | חברה של מיי |
| פרייה | מאיטריי רמקרישנן | לורן סביר | חברה של מיי. |
| אבי | הייאין פארק | בר סביר | חברה של מיי |
| טיילר | טריסטן אלריק צ'ן | עמית מטלון | ילד בריון מהכיתה של מיי וכל הזמן מפריע לה ובסוף מתיידד איתה |
| דוון | אדי צ'נדלר | עומר שטיינברג | חברותיהה של מיי מאוהבות בו |
| ג'סי | פיניאס או'קונל | עומר שטיינברג | להקת 4 טאון - שרה את השיר Nobody Like U |
| רובר | ג'ורדן פישר | גילן שחף | להקת 4 טאון - שרה את השיר Nobody Like U |
| אארון טי | טופר נגו | גילן שחף | להקת 4 טאון - שרה את השיר Nobody Like U |
| אארון זי | ג'וש לוי | יובל גרבש | להקת 4 טאון - שרה את השיר Nobody Like U |
| טיי יאנג | גרייסון וילנובה | דניאל מגון | להקת 4 טאון - שרה את השיר Nobody Like U |
| סאן יי (ירח אדום) | - | - | האישה הראשונה שהפכה לפנדה אדומה ביקשה מהאלים שיהפכו אותה לפנדה אדומה כברכה אבל זה הפך לקללה עם הזמן וכל הנשים מהמשפחה שלה יהפכו לפנדות אדומות |
| וו | וואי צ’יאנג הו | יעל עמית | סבתא של מיי, קשוחה במיוחד ולפעמים עצבנית |
| ג'ין | אוריון לי | גלעד קלטר | אבא של מיי, בהתחלה לא היה אכפת לו יותר מדי מדברים אבל כשבתו הפכה לפנדה הוא התחיל להתערב |
| מר גאו | ג'יימס הונג | אוהד שחר | השמאן של טקס שחרור הפנדה ועבד בזה המון שנים |
| צ'ן | לורי טאן צ'ין | שרית סרי | דודות של מיי, היו בעברן פנדות אדומות |
| פינג | ליליאן לים | נורית בנאי קורן | דודות של מיי, היו בעברן פנדות אדומות |
| הלן | שרי קולה | הדר שחף-מעיין | דודות של מיי, היו בעברן פנדות אדומות |
| לילי | מיה טגאנו | אורנה כץ | דודות של מיי, היו בעברן פנדות אדומות |
| מר קיזלובסקי | סשה רויז | גדי לוי | המורה של מיי |
| סטייסי פריק | לילי סאנפליפו | מעיין עדן | ילדה בשכבה של מי |
הפקה

ב-8 במאי 2018 דווח כי הבמאית דומי שי, שכתבה וביימה את הסרט הקצר של פיקסאר "באו" באותה שנה, עומדת לכתוב ולביים סרט עלילתי באורך מלא, מה שהופך אותה לאישה הראשונה שתביים סרט של פיקסאר. ב-26 בנובמבר 2018, שי אישרה שהיא עובדת על סרט. שי גם אמרה כי הסרט נמצא בשלבי פיתוח מוקדמים, והיא עדיין עובדת על עלילת הסרט, וש"[היא] ממש מתרגשת לשחק בפורמט הסרט החדש הזה בן 90 הדקות". ב-1 בינואר 2019, שי אמרה כי היא מתכננת שהסרט יהיה "מבדר ורגשי". ב-9 בדצמבר 2020 הוכרז על סרטה של שי עם הכותרת "Turning Red" ("אדומה אש") יחד עם תקציר העלילה. אירועי הסרט אמורים להתרחש בטורונטו, קנדה, בתחילת שנות האלפיים, כפי שצוין באמצעות רמזים מושתלים בטריילר הראשוני, וכן על פי מידע שגילה אחד ממעצבי ההפקה כבר בפברואר 2021.
הפצה

"אדומה אש" יצאה לאקרנים בארצות הברית ב-11 במרץ 2022 בהפצת אולפני הקולנוע של וולט דיסני. ב-17 ביוני 2021, גורם בפיקסאר אישר שהסרט יקבל גם הפצה דיגיטלית, לאחר שגם "נשמה" (2020) ו"לוקה" (2021) קיבלו מהדורות דיגיטליות בדיסני+ בעקבות מגפת הקורונה. אולם ב-7 בינואר 2022, נחשף כי הסרט יקבל הפצה דיגיטלית בלבד עקב האומיקרון ויהפוך לסרט השלישי של פיקסאר שיופץ בלעדית בדיסני+. בישראל ובעוד מדינות שבהן דיסני+ לא זמין, הסרט יופץ בבתי הקולנוע.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס סטלייט | הסרט הטוב ביותר - אנימציה או מדיה מעורבת | אדומה אש | מועמדות |
הערות שוליים

↑  Turning Red Official Announcement and Logo, באתר Pixar Post
↑  Pixar’s Turning Red asks ‘What if the Hulk turned into an adorable, giant red panda instead?’, באתר THE VERGE
↑  The First Woman To Direct An Oscar-Contending Pixar Short, ‘Bao’s Domee Shi Is On Her Way To First Feature Project, באתר DEADLINE
↑  Chris Evans to Voice Buzz Lightyear in Pixar’s ‘Lightyear,’ Disney Announces ‘Encanto’ With Music by Lin-Manuel Miranda, באתר Variety
↑  Pixar’s Next Animated Film Is Stuffed Full Of Early 2000s Canadian Nostalgia (VIDEO), באתר NARCITY
↑  Disney Investor Day 2020 — Pixar Announces Series, Shorts, & 2 Films for 2022 'Turning Red' and 'Lightyear', באתר Pixar Post
↑  Pixar is planning to go back to 'normal' theatrical releases with 2022's 'Turning Red', באתר Insider
↑  D'Alessandro, Anthony (7 בינואר 2022). "Pixar's 'Turning Red' Skips Theaters & Heads To Disney+". Deadline Hollywood. ארכיון מ-8 בינואר 2022. נבדק ב-7 בינואר 2022. {{cite web}}:  (עזרה)
בית ספר למפלצות

| --- | --- |

כרזת הסרט בעברית
 בימוי:  דן סקנלון
 הופק בידי:  קורי ריי
 תסריט:  דן גרסון, רוברט ל. בירד ודן סקנלון
 שחקנים ראשיים:  בילי קריסטל סטיב בושמי ג'ון גודמן הלן מירן אלפרד מולינה פרנק אוז
 מדבבים:  בילי קריסטל (Mike Wazowski) ג'ון גודמן (James P. Sullivan) סטיב בושמי (Randall Boggs) ג'ון רצנברגר בוב פטרסון ג'ס הרנל לורי אלן דן סקנלון גרג ברגר ביל היידר Donovan Patton מרשה וולאס ג'ון קרסינסקי בוני האנט ג'וליה סוויני פיטר סון ג'ואל מארי נייתן פיליון הלן מירן רודגר במפס שון הייז צ'ארלי דיי בובי מויניהן דייב פולי טיילר לביין אוברי פלזה קולין אושונסי בפסקה זו 2 רשומות נוספות שטרם תורגמו 
 מוזיקה:  רנדי ניומן
 מדינה:  ארצות הברית ארצות הברית
 חברת הפקה:  פיקסאר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 21 ביוני 2013 ישראל20 ביוני 2013
 משך הקרנה:  104 דק' 
 שפת הסרט:  אנגלית
 סוגה:  סרט קומדיה, סרטי מפלצות, סרט פנטזיה, סרט ילדים 
 מקום התרחשות:  Monsters University, Monsters Incorporated 
 תקציב:  $200,000,000
 הכנסות:  $743,559,607
 הכנסות באתר מוג'ו:   monstersinc2
 פרסים:  פרס אנני 
 סרט קודם:  מפלצות בע"מ
 אתר רשמי
 דף הסרט ב־IMDb
 
בית ספר למפלצות (באנגלית: Monsters University; בתרגום חופשי: "אוניברסיטת מפלצות") הוא סרט הנפשה ממוחשבת תלת-ממדי שיצא לאקרנים ב-21 ביוני 2013. הסרט הוא פריקוול לסרט "מפלצות בע"מ" והוא הופק והופץ על ידי חברת וולט דיסני ופיקסאר. במאי הסרט הוא דן סקנלון והמפיק הוא קורי ריי.
הסרט עלה בדיסני+ לכבוד השקתה בישראל ב-16 ביוני 2022.
הפקה

הסרט תוכנן מאז 2005. חברת דיסני הודיעו שיהיה סרט המשך ל"מפלצות בע"מ" ושדיסני תפיק את הסרט בלי פיקסאר, אך פיקסאר תהיה שותפה ביצירת סרט זה. (בהתאם לתנאי העסקה המקורית של דיסני ופיקסאר) יו"ר דיסני מייקל אייזנר החליט להפיק את הסרט באמצעות הסטודיו החדש של דיסני, "Circle 7 Animation" (בסטודיו זה עבדו גם על טיוטה מוקדמת של צעצוע של סיפור 3) והם התחילו לכתוב תסריט לסרט, ובנוסף פרסמו את שם הסרט: "מפלצות בע"מ 2: אבודים בעולם האנוש".
העלילה הייתה שהסרט יתחיל בנקודת הסיום של הסרט הקודם, כשסאלי (שהפך למנהל חברת ״מפלצות בע״מ״ במקום ווטרנוז) ומייק מצאו את בו בעולם האנוש, "נתקעו" בתוכו, וכעת הם מנסים לחזור לעולם המפלצות. אבל מכיוון שדיסני רכשה את פיקסאר, סרטי ההמשך כבר לא היו בהפקת דיסני בלבד, ובמרץ 2006 ג'ון לסטר החליט לסגור את "Circle 7 Animation", וסרט ההמשך בוטל.
בהמשך הוחלט כן להוציא סרט המשך (פריקוול) והוא תוכנן לצאת לאקרנים בשנת 2012 לקולנוע אולם לאחר מכן הסרט תוכנן לצאת ב-21 ביוני 2013.
בתחילת הסרט, כנהוג בסרטי פיקסאר, מוצג סרט קצר בשם "המטרייה הכחולה".
דמויות ומדבבים

| שם הדמות | תיאור הדמות | מדבב בשפה האנגלית | מדבב בשפה העברית |
| --- | --- | --- | --- |
| ג'יימס פ. סאליבן | סטודנט-מפחידן מוכשר אך עצלן. הוא ומייק מתחילים כיריבים, אבל בסופו של דבר הם נהפכים לחברים טובים. מכונה כ״סאלי״. | ג'ון גודמן | אוהד שחר |
| מייקל ווזאבסקי | סטודנט-מפחידן שהופך ליריב של סאלי ורנדי, אך בסוף הוא וסאלי הופכים לחברים טובים. | בילי קריסטל | גלעד קלטר |
| דון קארלטון | מפלצת בוגרת שחוזרת ל"אוניברסיטת המפלצות" על מנת ללמוד כיצד להשתמש במחשבים. בסוף נעשה לבן זוגה של אמו של סקוט. | ג'ואל מורי | דידי גת |
| טרי ותרי פרי | מפלצת עם שני ראשים עם עין אחת על כל ראש, ארבע זרועות, וזרועות לרגליים, חברים באחוות "אוזמה קאפה". | דייב פולי ושון הייס | שרון כהן ודני לשמן |
| ג'וני וורטינגטון | הנשיא של אחוות "Roar Omega Roar" | נתן פיליון | סער בדישי |
| ברוק פירסון | סגן הנשיא של ה"GREEK COUNCIL" ומשמש כפרשן של משחקי ההפחדה יחד עם קלייר ווילר. | טיילר לאבין | יואב כהן |
| רנדי בוגס | שותפו של מייק לחדר. ביישן, אך בהמשך נהיה שאפתן ויריבו של מייק. | סטיב בושמי | דור צויגנבום |
| פרנק מק'קיי | מפלצת מפחידה שמהווה השראה למייק ללכת בעקבותיו | ג'ון קרסינסקי | עמוס שוב |
| הדיקנית הארדסקאבל | המנהלת הקשוחה והדייקנית של "אוניברסיטת המפלצות". | הלן מירן | יעל עמית |
| סקוט סקוויבלס | מפלצת ג'לי בעלת חמש עיניים, שאמו תומכת כלכלית ב"אוזמה קאפה", אך מביכה אותם תמיד. | פיטר סוהן | ליאור זוהר |
| גברת סקוויבלס | אמא של סקוט | ג'וליה סוויני | דוית גביש |
| גברת גרייבס | המורה של מייק | בוני האנט | לירון אלידי |
| ארט | מפלצת סגולה בצורת קשת, חבר באחוות "אוזמה קאפה". | צ'ארלי דיי | רובי מוסקוביץ |
| פרופסור נייט | הפרופסור שמלמד את מייק וסאלי ב"תוכנית השיעורים למפחידנים". | אלפרד מולינה | אלברט כהן |
| קארי ויליאמס | מנהיגת אחוות "פיתון נו קאפה", מפלצת וורודה עם שלוש עיניים. | בת' ברס |  |
| קלייר ווילר | נשיאת ה"GREEK COUNCIL" ומנהיגת משחקי ההפחדה | אוברי פלזה | מאיה מיטלפונקט |
ראו גם

מפלצות בע"מ (זיכיון)
הערות שוליים

↑  בית ספר למפלצות, באתר www.ishim.co.il
| --- | --- |
בקרת זהויות :  LNB: 000250854  MusicBrainz release group: 69a5d678-fa18-4c20-8e60-73851039a069 
פוסטר-לוגו של האוניברסיטה למפלצות
למעלה (סרט)

| --- | --- |
כרזת הסרט בישראל
כרזת הסרט בישראל
 בימוי:  בוב פטרסון, פיט דוקטר 
 הופק בידי:  ג'ונאס ריברה
 תסריט:  פיט דוקטר, בוב פטרסון 
 עריכה:  קווין נטינג
 מדבבים:  אדוארד אסנר ג'ורדן נגאי כריסטופר פלאמר ג'ון רצנברגר 
 מוזיקה:  מייקל ג'אקינו
 מדינה:  ארצות הברית ארצות הברית
 חברת הפקה:  פיקסאר ואולפני ההנפשה של וולט דיסני
 חברה מפיצה:  סרטי אולפני וולט דיסני
 הקרנת בכורה:  ארצות הברית 29 במאי 2009 ישראל 23 ביולי 2009
 משך הקרנה:  96 דקות
 שפת הסרט:  אנגלית
 סוגה:  סרט הרפתקאות, סרט קומדיה, סרט פנטזיה 
 מקום התרחשות:  אמריקה הדרומית, ונצואלה, ארצות הברית 
 תקציב:  $175,000,000
 הכנסות:  $735,099,082
 הכנסות באתר מוג'ו:   up
 פרסים:  2 פרסי אוסקר 3 פרסי גלובוס הזהב
 אתר רשמי
 דף הסרט ב־IMDb
 
למעלה (באנגלית: Up) הוא סרט הרפתקאות דרמטי-קומי בהנפשה ממוחשבת של פיקסאר ודיסני. זהו סרטה הראשון של פיקסאר אשר בו נעשה שימוש בטכנולוגיית תלת-ממד (3D). הסרט יצא לאקרנים בשנת 2009, כאשר לפני הקרנתו בבתי הקולנוע הוקרן הסרט הקצר "מעונן חלקית".
הסרט הוא הסרט העשירי של חברת פיקסאר, ואחד הסרטים המכניסים ביותר של החברה ($723,005,700). הסרט זכה בפרס אוסקר לסרט המונפש הטוב ביותר ובפרס אוסקר לפסקול המקורי הטוב ביותר, וכן היה לסרט האנימציה השני בכל הזמנים שהיה מועמד לפרס אוסקר לסרט הטוב ביותר.
בהשראת הסרט הופקו שני סרטים קצרים, "המשימה המיוחדת של דוג" ו"ג'ורג' ואיי. ג'יי.", כמו כן הופקה סדרת טלוויזיה בשם "הימים של דוג" שאותה סיים הסרט הקצר "הדייט של קארל".
בהשראת הסרט כתב הזמר האמריקאי D4vd את שירו "Here with Me".